Saint-Sernin

Saint-Sernin er en basilika i Toulouse i det sørvestre Frankrike, påbegynt omkring 1080. Saint-Sernin har fått sitt navn etter helgenen Sankt Saturnin, hvis relikvier fortsatt er å finne i kirken. Den romanske bygningen ble påbegynt på stedet for et kapell fra 400-tallet. Toulouse var i denne perioden valfartsted for pilegrimer som var på vei mot Santiago de Compostela, og det opprinnelige kapellet ble ofte overfylt av troende som ville komme nær relikviene. Den opprinnelige kirke er fortsatt bevart i form av krypten. Kirkebygningen har i årenes løp gjennomgått mange ombygninger, og er blitt et fremvisningsbygg for mange stilarter, blant annet gotikk og renessanse, og forskjellige materialer, som stein og tegl. En av de mest omfattende renoveringer ble utført av Eugène Viollet-le-Duc. Saint-Sernin hadde status som vanlig kirke frem til 1778, da den fikk betegnelsen basilika. Litteratur Ernst Adam (1968). Vorromanik und Romanik. Ein Umschau-Bildsachbuch. Frankfurt am Main: Umschau-Verlag. s. 139. «Epochen der Architektur» Skulptur. Von der Antike bis zum Mittelalter. 8. Jahrhundert v. Chr. bis 15. Jahrhundert. Köln u. a.: Taschen. 1999. s. 279. Rolf Legler (1983). Südwestfrankreich. Vom Zentralmassiv zu den Pyrenäen. Kunst, Kultur und Geschichte (5. utg.). Köln: DuMont. Viviane Minne-Sève (1991). Romanische Kathedralen und Kunstschätze in Frankreich. Eltville: Bechtermünz. s. 28/29, 34, 35. Alain Perceval (1979). Flugbild Frankreich. Zürich u. a.: Atlantis. Die Kunst der Romanik. Architektur, Skulptur, Malerei. Köln: Könemann. 1996. s. 148. Referanser Eksterne lenker (en) Basilique Saint-Sernin – kategori av bilder, video eller lyd på Commons